Mjök erumk tregt tungu að hræra.

Svo mjög er hluti íslensks stjórnmalafólks rofið úr tengslum við hagsmuni launafólks og hagsmuni þjóðarinnar að það telur sjálfsagt að slíta löngu arðbæru viðskiptasambandi við Rússa. Forustufólk Samfylkingarinnar, Bjartrar Framtíðar og Pírata ber sér á brjóst og talar digurbarkalega um að við eigum hvergi að hvika og Katrín Jakobsdóttir VG tekur undir með krúsídúllum eins og henni er lagið.

Skilur þetta fólk virkilega ekki hvaða afleiðingar svona rugl í utanríkismálum getur haft fyrir alþýðu þessa lands og þjóðarhag? Kann að vera að hagsmunir íslensku þjóðarinna sé afgangsstærð hjá þessu fólki.

Hvaða hagsmuni er verið að verja? Erinda hverra er verið að ganga með þeirri fráleitu utanríkisstefnu sem utanríkisráðherra hefur mótað gagnvart Rússum? Evrópusambandsins.

Hvað með stjórnarflokkana? Hefur þetta mál fengið rækilega umræðu í þingflokkum og flokksfundum þeirra. Getur verið að þingflokkar þessara flokka hafi ekki rætt þessi mál. Getur verið að ríkisstjórnin hafi ekki rætt þessi mál á ríkisstjórnarfundum? En ríkisstjórnin ber öll ábyrgð á þessu.

Þessi helstefna stjórnmálafólks þesa lands gegn hagsmunum þjóðarinnar til að þjónusta útþennslustefnu Evrópusambandsins er svo vitlaus að mér verður orða vant. Þetta er vægast sagt sorglegt og svo vitlaust að ég get tekið undir með Agli Skallgrímssyni forföður okkar í kvæði hans Sonatoreki.

"Mjök erumk tregt tungu að hræra."

Fyrri ummæli:
Ef við eigum eitthvað vantalað við Rússa þá er berta að gera það sem vinarþjóð en í hópi EB-ríkj. "Vinur er til vamms segir"

Þetta er hverju orði sannara, Jón. Manni verður þungt fyrir brjósti, þótt beinu áhrifin séu ekki á mann sjálfan sérstaklega. Svona Jöklabréfa / Icesave tilfinning...

Ummæli:
Þakka gott innlegg í málið en það er að sjá að flestir hér á þessum síðum eru samsinna. Ég ætla bara að vona að stjórnin gefi ESB vissan putta með því að draga þessa ákvörðun til baka já þótt Rússar breyti ekki ákvörðun sinni úr þessu.Rússland er og hefir alltaf verið vinaþjóð okkar fólksins og hafa verið frá því eftir stríð.

Verkefni: Tilfinning
Merking: Hneykslun